10. การควบคุมภายใน

  ในการประชุมกรรมการครั้งที่ 1/2547 เมื่อวันที่ 18 มีนาคม 2547
  โดยมีคณะกรรมการตรวจสอบ/กรรมการอิสระ
  เข้าร่วมประชุมด้วย
  คณะกรรมการได้ประเมินระบบควบคุมภายในโดยซักถามข้อมูลจากฝ่ายบริหารของบริษัท
  รวมทั้งตรวจสอบเอกสารหลักฐานที่ฝ่ายบริหารเป็นผู้จัดทำสรุปได้ว่า
  จากการประเมินระบบการควบคุมภายในของบริษัทฯ ในด้านต่างๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศ และการสื่อสารข้อมูลและระบบการติดตาม คณะกรรมการเห็นว่า บริษัทฯ
  มีระบบการควบคุมภายในที่มีประสิทธิภาพพอสมควร
  รวมทั้งมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  สำหรับการควบคุมภายในในหัวข้ออื่นของระบบการควบคุมภายใน คณะกรรมการเห็นว่าบริษัทฯ
  มีการควบคุมภายในที่เพียงพอแล้วเช่นกัน นอกจากนี้เพื่อการกำกับดูแลกิจการที่ดี (Good
  Corporate Governance)
  คณะกรรมการได้ส่งเสริมและสนับสนุนให้ฝ่ายบริหารดำเนินการพัฒนาคุณภาพของระบบการควบคุมภายในอย่างต่อเนื่องอีกด้วย

  สำหรับการควบคุมภายในของบริษัทย่อยทั้งสองบริษัทนั้น บริษัทฯ
  ได้กำหนดให้บริษัทย่อยดำเนินการจัดให้มีระบบการควบคุมภายในที่สอดคล้องกับแนวทางการควบคุมภายในของบริษัทฯ
  นอกจากนั้น บริษัทฯ ยังได้ดำเนินการจัดส่งเจ้าหน้าที่จากฝ่ายตรวจสอบภายในของบริษัทฯ
  เข้าไปตรวจสอบการดำเนินงานของบริษัทย่อย ซึ่งที่ผ่านมาพบว่า
  บริษัทย่อยทั้งสองแห่งได้จัดให้มีการควบคุมภายในที่เพียงพอในด้านต่างๆ ทั้ง 5 ส่วน
  เช่นเดียวกับบริษัทฯ

  รายงานการปฏิบัติตามหลักการการกำกับดูแลกิจการที่ดี

บริษัทฯได้ตระหนักดีถึงความสำคัญของการกำกับดูแลกิจการที่ดีว่าเป็นรากฐานขององค์กรที่มีประสิทธิภาพโดย
บริษัทฯได้ดำเนินการภายใต้กรอบของข้อปฏิบัติตามหลักการกำกับดูแลกิจการที่ดี 15
ข้อตามแนวทางของตลาดหลักทรัพย์ฯ ดังนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
  Best Practices)
  ตามแนวทางของตลาดหลักทรัพย์ฯและได้กำหนดนโยบายเกี่ยวกับการกำกับดูแลกิจการให้สอดคล้องกับแนวทางของตลาดหลักทรัพย์ฯ
  เพื่อเพิ่มความโปร่งใสในการดำเนินงานและเป็นการเพิ่มความเชื่อมั่นให้กับผู้ถือหุ้น
  ผู้ลงทุนทั่วไปและผู้เกี่ยวข้องทุกฝ่าย

  นโยบายการกำกับดูแลกิจการที่กำหนดไว้นั้นได้ครอบคลุมเรื่องต่างๆ ดังนี้

-   จัดให้มีระบบซึ่งให้ความมั่นใจได้ว่าผู้ถือหุ้นและผู้มีส่วนได้เสียจะได้รับการปฏิบัติอย่างเท่าเทียมกันและเป็นธรรมต่อทุกฝ่าย

-   กำกับดูแลฝ่ายบริหารให้ดำเนินการตามนโยบายที่กำหนดอย่างมีประสิทธิภาพและประสิทธิผล
    เพื่อให้เกิดประโยชน์สูงสุดต่อผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

-   กำกับดูแลการดำเนินการของฝ่ายบริหารให้เป็นไปด้วยความโปร่งใส
    สามารถตรวจสอบได้และมีการเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   จัดให้มีระบบการควบคุมและบริหารความเสี่ยงที่เหมาะสม

-   กำหนดข้อประพฤติปฏิบัติสำหรับการประกอบธุรกิจสำหรับให้ กรรมการ
    ผู้บริหารและพนักงานยึดถือปฏิบัติ ซึ่งอยู่ระหว่างจัดทำคาดว่าจะสามารถนำออกใช้ได้ในปี พ.ศ.
    2548

2.  สิทธิและความเท่าเทียมกันของผู้ถือหุ้น

  คณะกรรมการบริษัทมีนโยบายที่จะปฏิบัติต่อผู้ถือหุ้นอย่างเท่าเทียมกันและมีนโยบายที่จะอำนวยความสะดวกแก่ผู้ถือหุ้นอย่างเท่าเทียมกันในการเข้าร่วมประชุม
  การได้รับข้อสนเทศและการใช้สิทธิออกเสียงลงคะแนนในที่ประชุมผู้ถือหุ้น

  ในการประชุมผู้ถือหุ้นบริษัทฯจะส่งหนังสือเชิญประชุมพร้อมทั้งข้อมูลประกอบการประชุมวาระต่างๆให้ผู้ถือหุ้นทราบล่วงหน้าก่อนการประชุมไม่น้อยกว่า
  7 วันโดยในแต่ละวาระจะมีความเห็นของคณะกรรมการประกอบและมีการบันทึกการประชุมถูกต้อง
  ครบถ้วน เพื่อให้ผู้ถือหุ้นสามารถตรวจสอบได้

  กรณีที่ผู้ถือหุ้นไม่สามารถเข้าร่วมประชุม
  บริษัทฯได้แนบหนังสือมอบฉันทะไปพร้อมหนังสือเชิญประชุมเพื่อให้ผู้ถือหุ้นสามารถแต่งตั้งผู้อื่นเข้าร่วมประชุมหรือแต่งตั้งกรรมการอิสระท่านใดท่านหนึ่งเป็นผู้รับมอบฉันทะเพื่อร่วมประชุมโดยออกเสียงตามที่ผู้ถือหุ้นระบุ

3.  สิทธิของผู้มีส่วนได้เสียกลุ่มต่างๆ

  คณะกรรมการบริษัทตระหนักดีว่าผลการดำเนินงานที่มีประสิทธิภาพของบริษัทฯเกิดขึ้นจากการได้รับความสนับสนุนที่ดีจากผู้มีส่วนได้เสียกลุ่มต่างๆ
  จึงได้ให้ความสำคัญต่อสิทธิของผู้มีส่วนได้เสียทุกกลุ่มดังนี้

  พนักงาน : ดูแลและปฏิบัติต่อพนักงานอย่างเป็นธรรมและให้ผลตอบแทนที่เหมาะสม

  คู่ค้า : ปฏิบัติตามเงื่อนไขทางการค้าและปฏิบัติตามข้อตกลงตามสัญญา

  เจ้าหนี้ : ปฏิบัติตามเงื่อนไขข้อตกลงในสัญญาที่ให้ไว้กับเจ้าหนี้ต่างๆ

  ลูกค้า : เอาใจใส่และดูแลรับผิดชอบต่อลูกค้าเป็นอย่างดีโดยรักษาคุณภาพและมาตรฐานของ

  สินค้า จัดให้มีหน่วยงานหรือบุคคลทำหน้าที่รับข้อร้องเรียนของลูกค้าเพื่อรีบดำเนิน

  การแก้ไขให้แก่ลูกค้าโดยเร่งด่วน

  ชุมชน : มีความรับผิดชอบต่อสภาพแวดล้อมของชุมชนและสังคม

  ทั้งนี้บริษัทจะปฏิบัติตามข้อกำหนดของกฎหมายและกฎระเบียบต่างๆที่เกี่ยวข้องเพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

4.  การประชุมผู้ถือหุ้น

  บริษัทฯจัดให้มีการประชุมสามัญประจำปีผู้ถือหุ้นภายใน 4
  เดือนนับแต่วันสิ้นสุดรอบปีบัญชีของบริษัทสำหรับการประชุมผู้ถือหุ้นคราวอื่นจะเป็นการประชุมวิสามัญผู้ถือหุ้นซึ่งคณะกรรมการจะเรียกประชุมตามที่เห็นสมควร

  การประชุมผู้ถือหุ้นบริษัทฯให้สิทธิแก่ผู้ถือหุ้นทุกรายอย่างเท่าเทียมกันในการร่วมออกความคิดเห็นและตั้งคำถามใดๆต่อที่ประชุมตามระเบียบวาระการประชุมและเรื่องที่เสนอ
  ได้อย่างไม่จำกัดเวลา ซึ่งประธานที่ประชุม
  กรรมการบริษัทและกรรมการตรวจสอบได้ร่วมทำหน้าที่ชี้แจงตอบข้อซักถามของผู้ถือหุ้นตลอดจนรับฟังความคิดเห็นของผู้ถือหุ้นทุกรายที่เสนอแนะ
  อีกทั้งมีการบันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นตรวจสอบได้

5.  ภาวะผู้นำและวิสัยทัศน์

  คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
  กำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
  ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่าย

  คณะกรรมการเป็นผู้ให้ความเห็นชอบต่อการกำหนด วิสัยทัศน์ ภารกิจ กลยุทธ์ เป้าหมาย
  แผนธุรกิจและงบประมาณของบริษัทฯ
  โดยกำหนดให้มีการประชุมคณะกรรมการบริษัทอย่างน้อยไตรมาสละครั้งเพื่อติดตามผลดำเนินงานของบริษัทฯและรับทราบเรื่องดำเนินการที่สำคัญของฝ่ายจัดการ

  ในการปฏิบัติหน้าที่คณะกรรมการบริษัทได้แต่งตั้งประธานเจ้าหน้าที่บริหารให้เป็นผู้รับผิดชอบในการบริหารงานประจำและได้พิจารณากำหนดบทบาท
  หน้าที่ และความรับผิดชอบที่ชัดเจนระหว่างคณะกรรมการบริษัท คณะกรรมการย่อยและฝ่ายบริหาร
  ดังรายละเอียดที่แสดงไว้ในเรื่องการจัดการ

6.  ความขัดแย้งทางผลประโยชน์

  คณะกรรมการและผู้บริหารของบริษัทฯได้ระมัดระวังถึงความขัดแย้งทางผลประโยชน์ที่อาจเกิดขึ้นโดยได้ถือปฏิบัติและดูแลมิให้ผู้บริหารหรือผู้ที่เกี่ยวข้องนำข้อมูลภายในของบริษัทฯไปใช้เพื่อประโยชน์ส่วนตน
  นอกจากนี้รายการระหว่างกันของบริษัทฯซึ่งเกิดกับบุคคลที่อาจมีความขัดแย้งทางผลประโยชน์
  มีส่วนได้ส่วนเสียหรืออาจมีความขัดแย้งทางผลประโยชน์ในอนาคต
  คณะกรรมการบริษัทได้มอบหมายให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
  ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
  บริษัทฯจะให้ผู้เชี่ยวชาญอิสระหรือผู้สอบบัญชีของบริษัทฯเป็นผู้ให้ความเห็นเกี่ยวกับรายการระหว่างกันดังกล่าวเพื่อนำไปประกอบการตัดสินใจของคณะกรรมการบริษัทหรือผู้ถือหุ้นตามแต่กรณีไป

  การดูแลเรื่องการใช้ข้อมูลภายใน
  บริษัทฯกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
  ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  และกำหนดห้ามไม่ให้กรรมการและผู้บริหารนำข้อมูลภายในที่มีสาระสำคัญของบริษัทฯซึ่งยังไม่เปิดเผยต่อสาธารณชนไปใช้เพื่อแสวงหาผลประโยชน์ส่วนตัวซึ่งรวมถึงการซื้อขายหลักทรัพย์ของบริษัทฯ
  โดยกรรมการ
  ผู้บริหารและพนักงานซึ่งอยู่ในหน่วยงานที่ทราบข้อมูลภายในควรหลีกเลี่ยงหรืองดการซื้อขายหลักทรัพย์ของบริษัทฯในช่วงระยะเวลา
  1 เดือนก่อนการเปิดเผยงบการเงินให้แก่สาธารณชน
  หากผู้บริหารหรือพนักงานคนใดกระทำผิดวินัยจะได้รับโทษตั้งแต่ การตักเตือนจนถึงการเลิกจ้าง

7.  จริยธรรมธุรกิจ

คณะกรรมการบริษัทมีนโยบายที่จะจัดทำคู่มือจริยธรรมธุรกิจเพื่อให้กรรมการและพนักงานทุกคนรับทราบและเข้าใจ

ถึงมาตรการปฏิบัติต่อบริษัท ผู้มีส่วนได้เสียทุกกลุ่ม
โดยคาดว่าจะสามารถเผยแพร่ให้พนักงานทั่วทั้งบริษัทฯรับทราบและถือปฏิบัติได้ในปี พ.ศ. 2548

8.  การถ่วงดุลของกรรมการที่ไม่เป็นผู้บริหาร

  บริษัทได้จัดตั้งคณะกรรมการบริษัทขึ้นโดยคัดเลือกจากบุคคลที่มีคุณสมบัติตามที่กำหนดไว้ในหลักเกณฑ์ของตลาดหลักทรัพย์แห่งประเทศไทยและได้ผ่านการแต่งตั้งจากที่ประชุมผู้ถือหุ้น
  ปัจจุบัน คณะกรรมการบริษัทมีจำนวน 12 ท่านประกอบด้วย กรรมการที่เป็นผู้บริหารจำนวน 4
  ท่าน และกรรมการที่ไม่ได้เป็นผู้บริหารจำนวน 8 ท่าน
  ในจำนวนกรรมการที่ไม่ได้เป็นผู้บริหารนี้เป็นกรรมการอิสระจำนวน 3 ท่านและกรรมการอิสระทั้ง
  3
  ท่านยังดำรงตำแหน่งในคณะกรรมการตรวจสอบของบริษัทฯโดยมีคุณสมบัติตามกฎระเบียบของตลาดหลักทรัพย์รวมทั้งมีความอิสระในการบริหารงานตรวจสอบอีกด้วย

9.  การรวมหรือแยกตำแหน่ง

  ประธานกรรมการและกรรมการผู้จัดการเป็นบุคคลเดียวกันและเป็นตัวแทนของผู้ถือหุ้นรายใหญ่แต่การบริหารงานต้องดำเนินการภายใต้การอนุมัติเห็นชอบจากคณะกรรมการบริษัทซึ่งประกอบด้วยตัวแทนจากผู้ถือหุ้นรายใหญ่กลุ่มต่างๆรวมถึงกรรมการตรวจสอบเพื่อช่วยในการสอบทานและถ่วงดุลอำนาจ

10. ค่าตอบแทนกรรมการและผู้บริหาร

  บริษัทฯไม่มีคณะอนุกรรมการพิจารณาค่าตอบแทนให้กรรมการและผู้บริหาร
  โดยการให้ผลตอบแทนแก่กรรมการนั้นบริษัทฯได้ดำเนินการตามมติจากที่ประชุมผู้ถือหุ้น
  มีการเปิดเผยจำนวนค่าเบี้ยประชุมและค่าตอบแทนต่างๆที่กรรมการได้รับจากบริษัทฯไว้ในรายงานประจำปี

11. การประชุมคณะกรรมการ

  คณะกรรมการบริษัทได้กำหนดให้มีการประชุมปกติเป็นประจำทุกไตรมาส
  โดยมีการกำหนดวาระการประชุมไว้ล่วงหน้าอย่างชัดเจน ทั้งนี้
  เลขานุการบริษัทได้จัดส่งหนังสือเชิญประชุมพร้อมเอกสารการประชุมให้แก่กรรมการแต่ละท่านล่วงหน้าอย่างน้อย
  7
  วันก่อนวันประชุมเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุมซึ่งในการประชุมแต่ละครั้งนั้นเลขานุการบริษัทฯจะทำหน้าที่บันทึกการประชุมเป็นลายลักษณ์อักษรผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

ในปี พ.ศ. 2547 คณะกรรมการบริษัทได้จัดให้มีการประชุมปกติรวม 4 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+-----------------------+-----------------------------+----------------+
| รายชื่อกรรมการ          | ตำแหน่ง                      | จำน            |
|                       |                             | วนครั้งที่เข้าประชุม |
+-----------------------+-----------------------------+----------------+
| 1. นายตัน ภาสกรนที      | ประธานกรรมการ/กรรมการผู้จัดการ |   4 ครั้ง        |
+-----------------------+-----------------------------+----------------+
|   2. นางสาวสุนิสา       | กรรมการ                     |   4 ครั้ง        |
|   สุขพันธุ์ถาวร           |                             |                |
+-----------------------+-----------------------------+----------------+
| 3. นายโช เอวี่ย จิ้น      | กรรมการ                     |   3 ครั้ง        |
+-----------------------+-----------------------------+----------------+
| 4. นางสาวฐิติมา         | กรรมการ                     |   4 ครั้ง        |
| ศรีอุทัยศิริวงศ์            |                             |                |
+-----------------------+-----------------------------+----------------+
| 5. นายดำรง            | กรรมการ                     |   3 ครั้ง        |
| พฤกษะริตานนท์           |                             |                |
+-----------------------+-----------------------------+----------------+
| 6. นางดารุณี กฤตบุญญาลัย  | กรรมการ                     |   1 ครั้ง        |
+-----------------------+-----------------------------+----------------+
| 7. นางสุลาวัลย์          | กรรมการ                     |   2 ครั้ง        |
| พฤกษะริตานนท์           |                             |                |
+-----------------------+-----------------------------+----------------+
| 8. Mr. Chew Hai       | กรรมการ                     |   3 ครั้ง        |
| Chiene Hester         |                             |                |
|                       |                             |                |
| Arthur                |                             |                |
+-----------------------+-----------------------------+----------------+
| 9. นายสุเนตร เอมวัฒนา   | กรรมการ/เลขานุการบริษัท        |   4 ครั้ง        |
+-----------------------+-----------------------------+----------------+
| 10. นายนพพร พิชา       | กรรมก                       |   4 ครั้ง        |
|                       | ารอิสระ/ประธานกรรมการตรวจสอบ |                |
+-----------------------+-----------------------------+----------------+
| 11. นายเกรียง ยรรยงดิลก | กรรมการอิสระ/กรรมการตรวจสอบ  |   4 ครั้ง        |
+-----------------------+-----------------------------+----------------+
| 12. นายไพรสัณฑ์ วงศ์สมิทธิ์ | กรรมการอิสระ/กรรมการตรวจสอบ  |   4 ครั้ง        |
+-----------------------+-----------------------------+----------------+

  หมายเหตุ นางสุลาวัลย์ พฤกษะริตานนท์ และ Mr. Chew Hai Chiene Hester Arthur
  ได้รับการแต่งตั้งดำรงตำแหน่งกรรมการตามมติที่ประชุมสามัญผู้ถือหุ้น ครั้งที่ 1/2547 เมื่อวันที่
  27 เมษายน 2547

12. คณะอนุกรรมการ

  คณะกรรมการบริษัทได้แต่งตั้งคณะอนุกรรมการเพียงชุดเดียว คือ คณะกรรมการตรวจสอบ
  ซึ่งจัดตั้งขึ้นเมื่อวันที่ 18 มีนาคม 2547 มีวาระในการดำรงตำแหน่งคราวละ 2 ปี
  โดยประกอบด้วยกรรมการอิสระจำนวน 3 ท่าน ดังรายชื่อต่อไปนี้

  1. นายนพพร พิชา ประธานกรรมการตรวจสอบ/กรรมการอิสระ

  2. นายเกรียง ยรรยงดิลก กรรมการตรวจสอบ/กรรมการอิสระ

  3. นายไพรสัณฑ์ วงศ์สมิทธิ์ กรรมการตรวจสอบ/กรรมการอิสระ

  คณะกรรมการตรวจสอบมีขอบเขตอำนาจหน้าที่ดังต่อไปนี้

1.  สอบทานให้บริษัทฯมีรายงานทางการเงินอย่างถูกต้องและเปิดเผยอย่างเพียงพอโดยประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  สอบทานให้บริษัทฯมีระบบการควบคุมภายในและการตรวจสอบภายในที่มีความเหมาะสมและมีประสิทธิภาพโดยสอบทานร่วมกับผู้สอบบัญชีและผู้ตรวจสอบภายใน

3.  สอบทานการปฏิบัติของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือกและเสนอแต่งตั้งผู้สอบบัญชีรวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทฯในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานลงนามโดยประธานกรรมการตรวจสอบ

7.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

  ในปี พ.ศ. 2547 คณะกรรมการตรวจสอบได้จัดให้มีการประชุมทั้งสิ้นรวม 9
  ครั้งโดยมีกรรมการตรวจสอบเข้าร่วมประชุมครบทุกครั้ง

  สำหรับคณะอนุกรรมการกำหนดค่าตอบแทนนั้นถึงแม้ว่าบริษัทฯยังไม่จัดตั้ง
  แต่บริษัทฯก็มีกระบวนการพิจารณาค่าตอบแทนให้แก่คณะกรรมการและผู้บริหารระดับสูงตามที่กล่าวไว้ในเรื่องค่าตอบแทนกรรมการและผู้บริหารระดับสูง

13. ระบบการควบคุมและการตรวจสอบภายใน

  บริษัทฯมีคณะกรรมการตรวจสอบทำหน้าที่กำกับดูแลการดำเนินงานและบริหารงานของบริษัทฯเพื่อให้บริษัทฯมีระบบการควบคุมภายในที่มีประสิทธิภาพและระบบรายงานทางการเงินที่น่าเชื่อถือ
  นอกจากนี้บริษัทฯยังมีฝ่ายตรวจสอบภายในซึ่งจะต้องรายงานผลการตรวจสอบตรงต่อคณะกรรมการตรวจสอบเป็นผู้ทำหน้าที่ตรวจสอบและทบทวนระบบการควบคุมภายในของบริษัทฯ

  การประชุมคณะกรรมการตรวจสอบที่จัดขึ้นแต่ละครั้งผู้จัดการฝ่ายตรวจสอบภายในจะรายงานผลการตรวจสอบภายในที่สำคัญให้คณะกรรมการตรวจสอบรับทราบ
  นอกจากนี้ในการประชุมคณะกรรมการตรวจสอบแต่ละครั้งจะมีการส่งรายงานความเห็นและข้อเสนอแนะของคณะกรรมการตรวจสอบให้ฝ่ายจัดการรับทราบว่าควรปรับปรุงงานในด้านใดบ้าง

14. รายงานของคณะกรรมการ

  คณะกรรมการบริษัทได้ตระหนักและเข้าใจเป็นอย่างดีถึงความสำคัญในความน่าเชื่อถือของรายงานทางการเงินและงบการเงินที่แสดงให้เห็นถึงฐานะทางการเงินและผลการดำเนินงานในปีที่ผ่านมาอันเป็นจริงและสมเหตุสมผล
  ดังนั้นคณะกรรมการบริษัทจึงให้ความร่วมมือต่อผู้สอบบัญชีและให้ความเป็นอิสระแก่ผู้สอบบัญชีของบริษัทฯอย่างเต็มที่ในการตรวจสอบและแสดงความคิดเห็นที่มีต่อการดำเนินงานของบริษัทฯ

  คณะกรรมการบริษัทรับผิดชอบต่อรายงานทางการเงินของบริษัทฯที่จัดทำขึ้น
  โดยดูแลให้ฝ่ายจัดการจัดทำงบการเงินและข้อมูลทางการเงินให้ถูกต้องครบถ้วนภายใต้หลักการบัญชีที่รับรองทั่วไปในประเทศไทยและเป็นไปตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย
  รวมถึงการพิจารณาความสมเหตุสมผลในการจัดทำและการเปิดเผยข้อมูล

  คณะกรรมการบริษัทยังได้ตระหนักถึงความสำคัญของระบบการควบคุมภายในที่มีประสิทธิภาพว่าจะสามารถทำให้บริษัทฯสามารถดำเนินงานได้อย่างมีประสิทธิภาพ
  มีรายงานข้อมูลทางการเงินที่ถูกต้อง ครบถ้วน
  อีกทั้งยังเป็นการป้องกันไม่ให้เกิดการทุจริตและการดำเนินงานที่ผิดปกติอย่างมีสาระสำคัญ
  จึงได้จัดตั้งคณะกรรมการตรวจสอบเพื่อทำหน้าที่สอบทานและดูแลให้บริษัทฯมีระบบการควบคุมภายในและการตรวจสอบที่เหมาะสมและมีประสิทธิภาพอีกทั้งดูแลให้มีรายงานทางการเงินอย่างถูกต้องและเพียงพอ

15. ความสัมพันธ์กับผู้ลงทุน

  บริษัทฯให้ความสำคัญต่อการเปิดเผยข้อมูลที่ถูกต้อง ครบถ้วน
  โปร่งใสให้แก่ผู้ลงทุนและผู้ที่เกี่ยวข้องอย่างทั่วถึงและทันต่อเวลาทั้ง รายงานข้อมูลประจำปี
  รายงานประจำปี รายงานข้อมูลทางการเงิน
  ข้อมูลสำคัญตามเกณฑ์กำหนดของตลาดหลักทรัพย์แห่งประเทศไทยและข้อมูลที่มีผลกระทบต่อราคาหลักทรัพย์ของบริษัทฯ
  โดยนักลงทุนหรือผู้ที่เกี่ยวข้องสามารถรับทราบข้อมูลดังกล่าวข้างต้นผ่านช่องทางและสื่อต่างๆของตลาดหลักทรัพย์หรือสามารถทำการนัดหมายเข้าพบผู้บริหารของบริษัทเพื่อสอบถามข้อมูลดำเนินกิจการได้โดย